Ny finansiel regulering for fondsmæglerselskaber

Opdatering for januar måned 2025

|  |
| --- |
| **OVERBLIK** |
| Anvendelse af uafhængige erklæringsudbydere ved bæredygtighedsrapportering: [link](#A)  Opdatering af bekendtgørelse om de organisatoriske krav til værdipapirhandlere: [link](#B)  Nye regler for nedskrivningsegnede passiver: [link](#C)  Bortfald af vejledning om værdipapirhandleres udførelse af ordrer: [link](#D)  Overgang til ny ordning for indberetning af OTC-transaktioner: [link](#E) |
| 1. **DANSK REGULERING** |
| * 1. **Love** |
| **Lov nr. 52 af 28. januar 2025 om uafhængige erklæringsudbydere vedrørende bæredygtighedsrapportering**  Med den nye lov indføres der mulighed for, at andre end godkendte revisorer kan afgive erklæringer om virksomheders bæredygtighedsrapportering. Erklæringer fra de uafhængige udbydere vil være sidestillet med erklæringer afgivet af de godkendte revisorer. De uafhængige erklæringsudbyderne underlægges krav svarende til de krav, som stilles for revisorer, for så vidt angår afgivelse af erklæringerne.  Loven har bl.a. relevans for fondsmæglerselskaber, som har pligt til at udarbejde bæredygtighedsrapportering.  Loven trådte i udgangspunktet i kraft den 1. februar 2025.  (Vedtaget den 23. januar 2025, [link](https://www.ft.dk/samling/20241/lovforslag/l106/index.htm)) |
| * 1. **Bekendtgørelser m.v.** |
| **Bekendtgørelse nr. 1777 af 10. december 2024 om ændring af bekendtgørelse om de organisatoriske krav til værdipapirhandlere**  Ændringsbekendtgørelsen opdaterer forskellige lovhenvisninger i bekendtgørelsen. Endvidere opdateres bekendtgørelsens § 11 om datasikkerhed med en henvisning til kravene i DORA.  Ændringsbekendtgørelsen trådte i kraft den 17. januar 2025.  (Offentliggjort den 4. januar 2025, [link](https://www.retsinformation.dk/eli/lta/2024/1777))  **Bekendtgørelse nr. 7 af 9. januar 2025 om krav til nedskrivningsegnede passiver**  Bekendtgørelsen har relevans for fondsmæglerselskaber med tilladelse til handel for egen regning og/eller afsætningsgaranti i forbindelse med emissioner eller placering på grundlag af en fast forpligtelse.  I forhold til den hidtidige bekendtgørelse implementerer nærværende bekendtgørelse dele af Daisy Chains-direktivet. Bekendtgørelsen kan derfor ses i sammenhæng med ændringerne ved lov nr. 1666 af 30. december 2024 af reglerne om nedskrivningsegnede passiver for kreditinstitutter og fondsmæglerselskaber, som trådte i kraft ved årsskiftet. Af særlig relevans for fondsmæglerselskaber er de nye bestemmelser, der omhandler ”likvidationsenheder”, som bl.a. er virksomheder, der ifølge afviklingsplanen skal tages under konkursbehandling.  Bekendtgørelsen trådte i kraft den 15. januar 2025 og ophæver samtidig bekendtgørelse nr. 2028 af 9. november 2021.  (Offentliggjort den 11. januar 2025, [link](https://www.retsinformation.dk/eli/lta/2025/7))  **Skrivelse nr. 9007 af 8. januar 2025 om bortfald af visse vejledninger på Erhvervsministeriets område**  Ved skrivelsen bortfalder bl.a. vejledning nr. 10181 af 26. september 2007 om bekendtgørelse om værdipapirhandleres udførelse af ordrer.  (Offentliggjort den 9. januar 2025, [link](https://www.retsinformation.dk/eli/retsinfo/2025/9007)) |
| 1. **EU-REGULERING (forordninger)** |
| * 1. **Niveau 1** |
| (intet nyt) |
| * 1. **Niveau 2** |
| (intet nyt) |
| 1. **RETNINGSLINJER FRA ESA’ERNE** |
| * 1. **EBA** |
| (intet nyt) |
| * 1. **ESMA** |
| **Start på DPE-ordningen pr. 3. februar og afslutning på offentliggørelsen af data om systematiske internalisatorer**  Den nye ordning for indberetning af OTC-transaktioner med henblik på efterhandelsgennemsigtighed bliver fuldt operationel fra den 3. februar 2025. På den baggrund orienterer ESMA interessenterne om, at den kvartalsvise offentliggørelse af SI-data ophører.  (Offentliggjort den 24. januar 2025, [link](https://www.esma.europa.eu/press-news/esma-news/start-dpe-regime-3-february-and-end-publication-systematic-internalisers-data)) |

*Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler.* Et billede, der indeholder person, mur, menneske, indendørs

Automatisk genereret beskrivelse

*Oversigten er redigeret af advokat Camilla Søborg,* [*cas@equitylaw.dk*](mailto:cas@equitylaw.dk)*, tlf. 53500914, som du kan rette henvendelse til, hvis du har kommentarer eller spørgsmål.*

Et billede, der indeholder Font/skrifttype, Grafik, logo, tekst

Automatisk genereret beskrivelse

Equity Law Advokatanpartsselskab,CVR-nr. 42512273, Strandvejen 60, DK-2900 Hellerup